text: Et, quant cil orent ce oyt
   Que Cléomadès avoit dit,
   Folio42r
   Sachiez que moult lor fu plaisans
   Cele parole, et bien séans.
   Cléomadès en mercierent.
   Moult plus que devant le prisierent.
   Sartans si grant joie en avoit,
   Que il de joie en Iarmioit.
   Et Cléomadès dit lor a
   Que le matin mouvoir vorra ;
   Car bon feroit tempre venir
   À Chastel Noble, pour oyr
   Comment les besoignes iroient
   Et, selonc ce, se maintenroient.
  